rlitschk/wikidir huggingface dataset:
Alexandra Ledermann (* 14. Mai 1969) is en franzöösch Springriederin. Se wurr 1999 as eerst Fru Europameesterin in't Springrieden up hör Peerd Rochet M. Buterdem wunn se mit Rochet M 1996 bi de Olympisch Spelen in Atlanta de Bronzemedaille un 1998 mit de franzöösch Mannschap bi de Weltriederspelen 1998 in Rom de Sülvermedaille. Dorneben reck se noch folgen Platzeeren bi Championaten: Europameesterschap 1995, St. Gallen: 3. Platz mit der Mannschap un 10. Platz in der Eenzelwertung mit Rochet M Olympisch Sömmerspelen 1996, Atlanta: 4. Platz mit de Mannschap mit Rochet M Europameesterschap 1997, Mannheim: 4. Platz mit de Mannschap un 13. Platz in de Eenzelwertung mit Rochet M Weltriederspelen 1998, Rom: 43. Platz in de Eenzelwertung mit Rochet M Europameesterschap 1999, Hickstead: 5. Platz mit de Mannschaft mit Rochet M Olympisch Sömmerspele 2000, Sydney: 28. Platz in de Eenzelwertung mit Rochet M Ledermann hör spoodriek Peerd Rochet M weer en 1983 boren bruun Selle Français-Wallach. De Jalisco B-Söhn is in' Sömmer 2008 storven. Alexandra Ledermann. Mehr Biller, Videos oder Audiodateien to’t Thema gifft dat bi Wikimedia Commons. Websteed vun Alexandra Ledermann (franzöösch) FEI person detail: Alexandra Ledermann FEI athlete performance: Alexandra Ledermann FEI-Pferdedatenbank: Rochet M Rochet M up de Websteed
Leonid Hurwicz (* 21. August 1917 in Moskau; † 24. Juni 2008 in Minneapolis, Minnesota) weer en US-amerikaansch Wertschapswetenschapler un Nobelpriesdräger. He weer Emeritus vun de University of Minnesota un gull as Begrünner vun de „Mechanism-Design“-Theorie, de later vun Eric Stark Maskin un Roger Bruce Myerson wesentlich wiederentwickelt wurr. Hurwicz wurr as Söhn vun poolsch-jöödsch Öllern 1917 in Moskau geboren. Sien Familie kehr Anfang 1919 torüch nah Warschau, wo he de School un later ok de Universität besöcht hett. Mit 21 Johren hett he dat Studium an de Universität Warschau as Magister vun beid Rechte afslooten. Van 1935 bit 1938 hett he sowohl en Studium för Experimentalphysik as ok Musikkonservatorium en Studium för Piano maakt. Nah den Besöök vun de London School of Economics 1938 bit 1939 gung Hurwicz bi Utbröök vun den Tweeten Weltkrieg in de Swiez un emigreer 1940 in de USA. Hier hett he ünner annern mit den Nobelpriesdräger Paul A. Samuelson tosommen arbeit. As Gastperfesser weer he ünner annern an de Harvard University un de Stanford University tätig. In de wertschaftswetenschaplich Breet dörsett hett sück de nah hüm nömmt Hurwicz-Regel, de to de Wahl tüschen Alternativen bi Unsekerheit bruukt wurrn kann. Hurwicz kreeg 2007 gemeensam mit
Disse Artikel is man blots en Stubben. Du kannst Wikipedia helpen un em verbetern. Anggun Cipta Sasmi - (* 29. April 1974 in Jakarta, Indonesien) is en indoneesch Singerin un Songwriterin, de siet dat Johr 2000 ok de franzöösch Staatsbörgerschap hett. 1995 truck se vun hör indoneesch Heimat nah Paris. All hör eerst internatschonale Single La neige au Sahara / Snow On The Sahara broch hör den Dörbröök un se kunn in Frankriek dormit den 16. Platz recken (dat weer hör bitlang gröttste Hit). Den glieker Platz belegg se 2005 mit den Titel Être une femme. För den Kinofilm Unsere Erde sung se 2007 den Song Un Jour Sur Terre un weer in de franzöösch Faaten vun den Film, de Vertellerin. Dornah folg en Tosommenarbeit mit dat düütsch Global-Pop- un Ambient-Projekt Schiller. In' Mai 2012 hett Anggun hör Wahlheimat Frankriek bi den Eurovision Song Contest in dat aserbaidschaansch Baku un keem in't Finale up den 22. Platz. Anggun. Mehr Biller, Videos oder Audiodateien to’t Thema gifft dat bi Wikimedia Commons.
Rabod Wilhelm von Kröcher (* 30. Juni 1880 in Voigtsbrügge; † 25. Dezember 1945 in Groß Brunsrode) weer en düütscher Springrieder, de an de Olympisch Spelen van 1912 in Stockholm deelnommen hett. Dorbi wunn he up sien Peerd Dohna de Sülvermedaille in't Eenzel. Mit 186 Punkten harr he nau so völ as de punktgliek eerstplatzeert Franzoos Jean Cariou up Mignon verlor aber dat Steeken. Rabod von Kröcher in de Datenbank vun Sports-reference.com (engelsch)
De Grand Prix d’Isbergues is en franzöösch Radrennen. Dat Eendagsrennen, dat sien Termin för begäng Midden September hett un rund um de franzöösch Gemeend Isbergues in dat Département Pas-de-Calais stattfind, wurr eerstmals 1947 utdragen. Siet Inführen vun de UCI Europe Tour in de Saison 2005 is dat Rennen Deel vun disse Rennserie un in de Kategorie 1.1 instuuft. De Grand Prix d’Isbergues is buterdem en Deel vun den Coupe de France, en Rennserie vun franzöösch Eendagsrennen. Rekordsieger sünd Eugène Dupuis (dree Siege), Willy In ’t Ven, Joop Zoetemelk, Peter Van Petegem, Cédric Vasseur un Arnaud Demare, de dat Rennen jewiels tweemal winnen kunnen. Offizielle Websteed (franzöösch)
The Streets of San Francisco is en US-amerikaansche Krimi-Feernsehreeg, de in de Johren 1972 bit 1977 in tosamen fief Staffeln produzeert worrn is. De Krimireeg harr alltohopen 120 Folgen, wobi de Pilotfilm 120 Minuuten duer. De annern 119 Episoden weern 60 Minuuten lang (in Düütschland op 45 Minuuten kört). In de USA weer de Reeg af September 1972 to sehn, in Düütschland weer se in’n Mai 1974 to’n eersten mol sennt. In de Krimireeg geiht dat üm de beiden Polizisten Detective Lieutenant Mike Stone (Karl Malden) un den düütlich jüngeren Inspector Steve Keller (Michael Douglas). In de düütschen Synchronisatschoon weer de Naam Keller in Heller afännert, dat de Tokiekers nich mit den düütschen Feernsehkommissar Keller (Erik Ode in Der Kommissar) dör’n Tüdel to bringen. Stone un Keller weern in de Folgen jümmer achter Verbrekers her, de se in deelwies fixe Verfolgungsjagden in de Binnenstadt vun San Francisco stellt hebbt. De Stadt sülvst weer dorbi faken fein as Kulisse in Szeen sett. So sünd faken de bekannten Bowarken vun de Stadt in de Folgen to sehn, as de Golden Gate Brüch, de Cable Car-Stratenbahn oder de Transamerica Pyramid. In de föfften un letzten Staffel is Michael Douglas ut Tietgrünnen ut de
Eugène Dupuis (* 23. September 1919 in Busnes, Nord-Pas-de-Calais, Frankriek; † 6. Oktober 2017 in Lestrem)) weer en franzöösch Radrennfohrer. He weer Profi van 1943 bit 1952, mit en Ünnebreeken in de Johren 1944 un 1945. „Sien“ Rennen weer de Grand Prix d’Isbergues‎, de he 1947 (vör Alphonse De Vreese un Louis Déprez) un 1948 winnen kunn, wat hüm to’n Rekordsieger (gemeensam mit Joop Zoetemelk, Peter Van Petegem un Cédric Vasseur) maaken dee. 1949 hett he noch den Grand Prix de Fourmies wunnen.1951 belegg he bi den Grand Prix d’Isbergues noch eenmal den darten Platz. Eugène Dupuis in de Datenbank vun Radsportseiten.net http://memoire.lavoixdunord.fr/espace/monsieur-eugene-dupuis/472013
Michael Kirk Douglas (* 25. September 1944 in New Brunswick, New Jersey) is en US-amerikaanschen Schauspeler, Speelbaas un Filmproduzent. Douglas is de Söhn vun den beropenen Schauspeler Kirk Douglas un den sien eerste Fro Diana Dill. Al mit acht Johren harr he en lütten Optritt in den Film The Big Sky. Douglas güng in de Eaglebrook School in Deerfield, Massachusetts. Na en Studium an de University of California, Santa Barbara is he midden de 1960er Johren na New York City togen, woneem he sik an’t Neighbourhood Playhouse un dat American Place Theater to’n Schauspeler utbilln laten hett. Sien eerste grote Filmrull in’t Kino harr he 1969 in Hail, Hero! Sien Dörbrook as Schauspeler keem an de Siet vun Karl Malden mit sien Rull in de Krimireeg The Streets of San Francisco, de vun 1972 bit 1977 in de USA produzeert weer. Groten Spood harr he dorna ok mit Filmen as The China Syndrome, Romancing the Stone oder The Jewel of the Nile. Mit den Film One Flew Over the Cuckoo’s Nest ut dat Johr 1975 hett he sik ok as Filmproduzent en Naam maakt. 1988 hett he för sien Rull in Wall Street en Oscar kregen. Een Johr later grünn
José Beyaert (* 1. Oktober 1925 in Lens, Frankriek; † 11. Juni 2005 in La Rochelle) weer en franzöösch Radrennfohrer. Beyaert fier sien gröttste Erfolge bi de Olympisch Sömmerspelen 1948 in London, as he dat olympisch Straatenrennen vör Gerrit Voorting un Lode Wouters wunn. Tosommen mit sien Teamliddmaaten Alain Moineau un Jacques Dupont wunn he in dat glieker Rennen noch de Bronzemedaille in de Mannschapswertung. In dat Johr dorup wurr Beyaert Profisportler. Wiedere Erfolge in sien Loopbahn weern de Sieg bi den Grand Prix d’Isbergues (1950), bi der Vuelta a Colombia 1952 un en tweet Platz bi dit Rennen 1953. Nah dat Enn’ vun sien aktiv Loopbahn bleev Beyaert de meest Tiet vun sien Leven in Kolumbien. Ünner annern hett het dor ok de Radsportnatschonalmannschap vun dat Land betrüet. José Beyaert in de Datenbank vun Sports-Reference.com (engelsch) José Beyaert in de Datenbank vun Radsportseiten.net
Dat Radrennen Mailand–Sanremo is mit över 290 Kilometern dat längste Eendagsrennen in’ Profi-Radsport. Dat wurr to de so nömm Monumente vun den Radsport tellt un hörr för dree Johr to de in dat Johr 2005 inführt UCI ProTour, en Reeg vun de wichtigst Radrennen vun dat Johr. Siet 2011 hörrt dat Rennen to de Nahfolgeserie UCI World Tour. De wichtigste un beroopenst Klassiker vun Italien funn bit 2012 jedes Johr an en Saterdag Enn’ Märt statt, bevör mit de Utgaav 2013 ut Verkehrsgrünnen de Utdragensdag up den Sönndag leggt wurr. Dat Rennen hett den Binaam La Primavera (Fröhjohr) kreegen; mitünner wurrd disse Binaam ok as „prima vera corsa“ leest, also dat „eerste richtige Radrennen“ vun dat Johr. La Classicissima, as dat Rennen ok respektvull nömmt wurrd, funn eerstmals 1907 statt un weer bit to dat Afschaffen vun de teihn Veranstalten ümfaaten Rad-Weltcup dat eerste Rennen vun disse Rennserie. Siet de eerst Utdragen wurrd dat Rennen vun de Gazzetta dello Sport organiseert. Bi dat eerst Rennen an’ 14. April 1907 hemm 33 Rennfohrer deelnommen. Sieger wurr dormals Lucien Mazan ut Frankriek mit en Snitt vun 26,6 km/h. In’ Gegensatz dorto leeg de Dörsnittsgeschwindigkeit 2010 bi 43 km/h. De Deelnehmer vun dat
Friedrich Knolle (* 4. Mai 1807 in Bronswiek; † 6. Juli 1877 up de Asse bi Wulfenbüttel) weer en düütsch Koppersteker. Friedrich Knolle hett 1831–38 ünner Pietro Anderloni in Mailand lehrt, dornah Dresden, London un Paris besöcht un is denn toeerst mit en Steek nah Theodor Hildebrandt sien Bild Tod der Söhne Eduards IV., König von England uptreden, de hüm vördeelhaft bekannt maken dee. To sien anner Hööftblööt in Linienmanier hörrn: Magdalena nah Correggio, Himmelfahrt Mariä nah Murillo, Der Zinsgroschen nah Tizian, Die heil. Cäcilia und Christus, das Brot brechend, nah Carlo Dolci, Die Geburt Christi nah Carlo Maratti (sämtlich in Dresden), Der Frühling nah Bernhard Plockhorst. He is an' 6. Juni 1877 as Perfesser un Inspekter vun dat Hartoglich Museum in Bronswiek storven. Friedrich Knolle. In: Ulrich Thieme, Felix Becker u. a.: Allgemeines Lexikon der Bildenden Künstler von der Antike bis zur Gegenwart. Band 21, E. A. Seemann, Leipzig 1927, S. 24. Joseph Eduard Wessely: Knolle, Friedrich. In: Allgemeine Deutsche Biographie (ADB). Band 16, Duncker & Humblot, Leipzig 1882, S. 320 f. Normdaten: GND: 116259620 (OGND, AKS) | VIAF: 29806344 | Wikipedia-Personensöök
Andrea Petković (serbsch Андреа Петковић; * 9. September 1987 in Tuzla, SR Bosnien und Herzegowina, Jugoslawien) is en düütsch Tennisspelerin. Se wahnt in Griesheim bi Darmstadt. In hör Loopbahn hett se bitlang twee WTA-Turniere in't Eenzel, 2009 in Bad Gastein un 2011 in Straßburg wunnen. Buterdem kunn se acht Eenzel un dree Düppeltitel bi ITF-Turnieren up hör Naam schrieven. 2007 un 2009 wurr se Düütsch Tennismeester. To de prominenst Spelerinnen, de see bither besiegt hett, tellen Jelena Dokić (2009 in Bukarest un 2011 in Brisbane), Daniela Hantuchová (2010 in Brisbane), Ana Ivanović (2003 bi de Australian Open vun de Juniorinnen un 2010 in 's-Hertogenbosch), Swetlana Kusnezowa (2009 un 2010 in Tokio), Nadja Petrowa (US Open 2010) un Marion Bartoli (2011 in Brisbane). In dat Achtelfinale vun de Australian Open wunn se 2011 gegen de ehmalige Titelgewinnerin vun dit Grand-Slam-Turnier, Marija Scharapowa, blots Weeken later in Miami ok de dormalige Weltranglisteneerste Caroline Wozniacki. 2013 kunn se in de eerst Runn bi de China Open Wiktoryja Asaranka slahn. As se söss Maand olt weer, is hör Familie nah Düütschland utwannert. Andrea Petković, Dochter vun en bosnisch Serben un en Bosniakin (Vader: Zoran, Moder: Amira), kreeg 2001 de düütsch Staatsbörgerschap. In dat Öller
Russell Alan Hulse (* 28. November 1950 in New York) is en US-amerikaansch Physiker un Nobelpriesdräger, den he mit sien Doktervader, Perfesser Joseph Hooton Taylor Jr., deelt. Beid kreegen den Nobelpries för Physik 1993 för "dat Opdecken vun en neen Typ vun Pulsar, de nee Mögelkeiten to dat Erforschen vun de Gravitatschoon schaffen dee." De Pulsar drocht de Naam PSR 1913+16. In sein Jöögd hett he de Bronx High School of Science un de Cooper Union, en privat College besöcht. Nah sien Bachelor-Afsluss is he to de University of Massachusetts in Amherst in' US-Bundsstaat Massachusetts wesselt, wo he 1975 sien Doktertitel maakt hett. 1974 hett he wiels sien Arbeit an dat Arecibo-Observatorium gemeensam mit Joseph Hooton Taylor Jr. den eersten binären Pulsar obdeckt. Dorför kreegen beid 1993 den Nobelpries för Physik. Nah sien Promotschoon hett he van 1975-1977 bi dat National Radio Astronomy Observatory in Charlottesville, Virginia arbeit. 1977 hett he sück bi dat Plasma Physics Laboratory vun de Princeton University bewurben, wiel he in de Astronomie wenig Karrierechancen seech un um de Distanz to sien an de University of Pennsylvania studeeren Früendin to minneseeren. Siet 2003 arbeit he tosätzlich as Gastdozent an de University of Texas at Dallas. Russell
De Samtgemeente Hesel liggt heel in d’ Noorden van d’ Landkreis Leer in Oostfreesland. Seet van d’ Samtgemeenteverwalten is Hesel, Buurmester is Uwe Themann (SPD). Se hett 10.809 Inwahners (Stand 31. Dezember 2016). De Samtgemeente besteiht siet de Refoorm van de Gemeenten in Neddersassen in’t Jahr 1973 un hett wat 10.000 Inwahners. Nahbergemeenten sünd Grotefehn, Moormerland, Uplengen, de Samtgemeente Jümme un de Stadt Leer. (Inwahners an d’ 30. Juni-Maand 2005) Brinken (643) Firrel (811) Hesel (4.132) Holtland (2.255) Neeikamperfehn (1.639) Steern (762) Samtgemeentebuurmester is Uwe Themann. –2006: Hinrich Bruns (CDU) siet 2006: Uwe Themann (SPD) Dat Wapen van de Satmtgemeente Hesel is in twee Halften deelt. Up de unnere Sied word Korn up en gröön Achtergrund wiesen. Dat steiht vör de Bueree in de Samtgemeente. Boven sünd up en witt Achtergrund twee Bomen un daartüsken en Kaark to sehn. De Bomen stahn för dat Heseler Holt, en van raar Holten in Oostfreesland. De Kark sall wiesen, dat dat in Hesel fröher en Kloster gaff, dat Kloster Barthe. Daten von dat Landsamt för Statistik Neddersassen Samtgemeente Hesel. Mehr Biller, Videos oder Audiodateien to’t Thema gifft dat bi Wikimedia Commons. Websteed von de Samtgemeen (hoochdüütsch)
Julia Janssen (* 19. Dezember 1900 in Düörpm; † 24. Dezember 1982 in Herdecke) weer en düütsch-öösterrieksch Schauspelerin. Julia Janssen wurr as Dochter vun den Musikdirekter Julius Janssen un sien Ehefru Friederike boren. Nah dat Abitur kreeg se en Schauspeelutbillen bi Emil Binder in Düörpm. Doran hett sück en Volontariat an de Stadttheater Overhus un Düörpm anslooten. 1927 geev se hör Debüt an dat Wiener Burgtheater as Julia in Shakespeare sien Romeo und Julia un weer in de Folg över Johrteihnten Liddmaat vun dat Ensemble. Tallriek Gastspelen hebbt hör ok an verscheeden Bühnen in München, Prag, Brünn un Soltborg führt. Se weer todem as Schauspeellehrerin tätig un hett ünner annern de Schauspelerin Waltraut Haas ünnerricht. Julia Janssen wark ok in eenig Film- un Feernsehproduktschonen mit. So speel se 1928 in den Stummfilm Die Frau von gestern und morgen vun Heinz Paul mit Arlette Marchal, Vivian Gibson un Fritz Alberti un 1935 in den Speelfilm Der Himmel auf Erden vun E. W. Emo mit Heinz Rühmann, Hermann Thimig un Lizzi Holzschuh. In't Feernsehn weer se 1967 in de Upteken vun en Upführen vun dat Theater in der Josefstadt mit dat Bühnenstück Katzenzungen vun den spaanschen Schriever Miguel Mihura to sehn. Glenzdorfs
James Paul "Jim" Montgomery (* 24. Januar 1955 in Madison, Wisconsin) is en ehmalger US-amerikaansch Swemmsportler. He weer de eerste Swemmsportler, de de 100 m Freestil ünner 50 Sekunn swummen is (49.99). Montgomery wurr bi de Olympisch Spelen 1976 in Montreal Olympiasieger över 100 m Freistil (49.99) (vör Jack Babashoff un Peter Nocke) un mit de beid Staffeln vun de USA över 4×100 m un 4×200 m Freistil. 1973 weer he all in Belgrad Weltmeester över 100 m un 200 m Freestil wurrn. Van 1973 bit 1977 weer Montgomery Student an de Indiana University wo he ünner Trainer James Counsilman traineeren dee. Jim Montgomery hett all tosommen 11 Weltrekorde upstellt, dorvan 7 in Staffel-Disziplinen. 1986 wurr he in de Ruhmeshall vun den internatschonalen Swemmsport upnommen. Mastering Swimming / Your guide for fitness, training, and competition, vun Jim Montgomery/Mo Chambers, Human Kinetics Publishers, Oktober 2008, ISBN 978-0-7360-7453-7 www.sport-komplett.de James Montgomery in de International Swimming Hall of Fame (engelsch) Körtbiographie vun James Montgomery bi Hickok Sports (engelsch) Dallas Aquatic Masters bi www.clubassistant.com; Stand 28. September 2010 (engelsch) Indiana University Archives (engelsch) Indiana Hoosiers (engelsch; PDF; 4,4 MB) www.sports-reference.com (engelsch) U.S. MASTERS SWIMMING (englisch) Video (engelsch) Normdaten: GND: 138163766 (OGND, AKS) | LCCN:
De Gemeente Bunn in d' Landkreis Leer, Neddersassen, liggt in d' Rheiderland in Oostfreesland, westelk van Leer, dicht bi de Dullert un de Grenz to de Nedderlannen. De Gemeente Bunn hett 7.580 Inwahners (5. November-Maand 2004), in de Ortsdeelen: Boen (461 Inwahners, meest Lü van d' Bueree) Bunn (3.885 Inwahners) Bunnerhee (598 Inwahners) Dullert (1.285 Inwahners) Wymeer (1.351 Inwahners) De Oort Bunn liggt boven up en Geest-Rügg, de van Süden na Noorden wiet in de Marsch un de Pollers löpt. Oostelk un südelk gift dat Hoogmooren. De Flecken Bunn is en Dörp mit en Kark und en Siedeln, de de Verloop van de Geest in en Rieg folgen deit. Daar liggt ok dat Steenhus, en oll Burganlaag. Wahrteken is de Windmöhlen van 1911. Sie is en van de gröttste Möhlen in heel Oostfreesland. Dör de Gemeente Bunn fahrt de Iesenbahn up de Streek tüsken Leer un Grunneng. Dartoo gift dat de Bunnsstraat 436 (ok: Gröön Küstenstraat/E 22) un de Autobahnen A 31 un A 280. Bunn hett twee Tofahrten up de Autobahn; en direktemang an't Geschäfts-Rebeet Bunn-West an de nederlannske Grenz. Seetupdeelen in d' Gemeenteraad siet de Wahl van 2001: Buurmester 1 Seet SPD - 14 Seeten CDU - 6
In en Bloodbank warrt Bloodkonserven vun all Sorten lagert. För de ünnerscheedlichen Orden vun Bloodkonserven (Erythrozyten-Konserven, Vullblood-Konserven, Thrombozyten) gellt ünnerscheedliche Lagerbedingen. Ok de Tietrüüm, över de de Konserven lagert warrn künnt, sünd verscheden. Eenige Sorten vun Bloodkonserven mööt jümmerto bewegt warrn, annere dorgegen künnt infroren warrn. Jeed Krankenhuus hett en egene lütte Bloodbank, mit de sik dat sülvst versorgen kann. Wo groot so en Bloodbank is, hangt vun de Grött vunt Krankenhuus af, un ok drovun, wat dat vun Krankenhuus is: Swoorpunktkrankenhüüs, de faken Operatschonen maakt, bi de veel Blood verloren gahn kann, mutt gröttere Mengden an Bloodkonserven praat hebben. Tomeist warrt in disse Bloodbanken Erythrozyten-Kunzentraten un Thrombozyten lagert. De Mengde, de bruukt warrt, mutt dorbi nau bestimmt warrn, vunwegen dat sik de Erythrozyten blots 42 Daag, de Thrombyzyten sogor blots 4 Daag lagern laat. Dorna künnt de Konserven nich mehr bruukt warrn. Blots dat Bloodplasma lett sik wat lichter behanneln un kann infroren bit to twee Johren lagert warrn. Universitätskliniken hebbt in’n Gegensatz dorto tomeist Bloodbanken mit veel grötteren Ümfang. Deelwies warrt hier ok Blood, dat wegen en anonym Sülvstutsluten nich to’n Spennen freegeven is, för Experimenten nütt warrt. Wenn in en Krankenhuus en roor Bloodkonserv bruukt warrt, de
Tassilo Wilhelm Humbert Leopold Friedrich Karl Prinz von Preußen (* 6. April 1893 in dat Jagdslott Glienicke, Potsdam bi Berlin; † 6. April 1917 bi Saint-Étienne-du-Rouvray, Département Seine-Maritime) weer en düütsch Springrieder. He weer mit sien Peerd Gibson Boy Liddmaat vun de düütsch Mannschap, de bi de Olympisch Spelen 1912 in Stockholm de Bronzemedaille in't Springrieden wunn. He weer de Söhn vun Prinz Friedrich Leopold von Preußen (1865–1931) un Prinzessin Louise Sophie von Schleswig-Holstein-Sonderburg-Augustenburg (1866–1952). In' Eersten Weltkrieg hett he tüschen 1914 un 1917 kämpt. He weer Kommandant vun de Flegerafdeelen (Artillerie) 258, is aber tosommen mit Oswald Boelcke (1891–1916) nah Mögelkeit faken Patrouillen flagen. Bi so en Floog wurr he an' 21. März 1917 an' Foot besehrt un dör en Srapen in de Maschien dwungen to lannen. He lannd woll in't Niemandsland, wurr aber bi den Versöök, de eegen Liens to recken, vun austraalschTruppen in' Rügg drapen. De Australier hemm hüm in Fangenschap drocht, wo he an sien Wunnen an' 6. April 1917 bi Saint-Étienne-du-Rouvray storven is. Prince Friedrich Karl of Prussia (1893–1917). Mehr Biller, Videos oder Audiodateien to’t Thema gifft dat bi Wikimedia Commons.
As Hämolys [hɛmoˈlyːz] warrt in de Medizin dat Oplösen vun de Ro’en Bloodkörpers (Erythrozyten) betekent. Disse Vörgang warrt unnerscheedt in de physioloogschen Hämolyys na 120 Daag un de starkere Hämolys, de mit en körtere Levensduer vun de Erythrozyten tosamenhangt. Wenn de Afbo vun de Erythrozyten duller is as dat Neebilln, föhrt dat to en Anämie (Bloodarmoot). En natürlich starkere Afbo vun Ro’e Bloodkörpers finnt kort na de Geboort statt, wenn de fetalen Erythrozyten afboet warrn mööt. An jemehr Steed kamt ne’e Erythrozyten mit Luftsuerstoff to’n Aten. Hämolys is ok en Beteken för de Egenschop vun Mikroorganismen Ro’e Bloodkörpers verfallen to laten. Dat kann mit Hülp vun Bloodagarplaten nawiets warrn. OP de Platen künnt verscheden Orden ünnerscheedt warrn: α-Hämolyse (Vergrönen): De Bakterien produzeert keen Hämolysinen. Op Bloodagar maakt de en gröne Zoon, de nich vun en echte Hämolys kummt, man vun en Utfarven as Naklapp vun en Kaliumverlust in de ro’en Bloodkörpers. De Redukschoon vun’t Hämoglobin to Biliverdin maakt de gröne Farv. Liekers finnt sik noch hele Erythrozyten an. De α-Hämolys dröff nich mit α-Hämolysinen verwesselt warrn. Dat sünd dorgegen Exotoxinen (to’n Bispeel vun Staphylococcus aureus), de dör Billn vun en Membranpoor en osmootsch Lys utlösen künnt. Wenn dat bi en
James Francis Reilly II (* 18. März 1954 up de Mountain Home Air Force Base, Idaho, USA) is en ehmalger US-amerikaansch Astronaut. Reilly is woll in Idaho boren, upwussen is he aber in Mesquite (Texas), en Vöroort vun dat 20 km weg liggen Dallas. Nah sien Abitur 1972 hett he an de University of Texas Geowetenschapen as Hööftfack studeert un dor 1977 sien Bachelor-Afsluss maakt. Dornah weer he Forschenswetenschapler bi en geologisch Expeditschoon, de för twee Johr in dat Marie-Byrd-Land in de Westantarktis forschen dee. 1979 wurr Reilly vun de Firma Santa Fe Minerals in Dallas as Geoloog beschäftigt, bevör he een Johr later to Enserch Exploration wesseln dee. Dor wurr he gau to'n leitenden Geologen un hett dorbi Erfohrungen in dat Upsluuten vun Eerdöölvörkommen in dat In- (sünners de Golf vun Mexiko) un Utland sammelt. In' Rahmen vun sien Tätigkeit bi Enserch hett he tosommen rund dree Week in Deepduukfohrtüüg verbrocht. Sien Anstellung führ dorto, dat he ok sien Geologiestudium wieder maken kunn. 1987 hett he sien n Master in Geowetenschapen an der University of Texas maakt un 1995 sien Doktertitel. Sien Dissertation behannel de geologisch Kontrollen bi dat Verdeelen vun chemosynthetisch Gemeenschapen in' Golf vun Mexiko. Reilly harr